સામગ્રી: ભારતીય અમેરિકન શેખર નરસિમ્હન એ સમયે વ્હાઇટ હાઉસમાં એક પાર્ટીમાં હતા, પરંતુ આ સમાચાર સાંભળીને તેમનો મૂડ બગડી ગયો હતો.

શેખર એ ઘટનાને યાદ કરે છે, "આ મામલાને વધુ મહત્ત્વ આપવામાં આવ્યું નહોતું અને એક રીતે દબાવી દેવાયો હતો. અમે બધા ત્યાં જ બેઠા હતા."

તો પહેલી વાર ત્યાં તેમની મુલાકાત એક પાકિસ્તાની-અમેરિકી દિલાવર સૈયદ સાથે થઈ.

કૅલિફોર્નિયાના એક ટેકનોલૉજી ઉદ્યમી દિલાવર સૈયદ અનુસાર, "અમારી ભાવના એક જેવી હતી. આખા રૂમમાં મને એક શખ્સ એવો લાગ્યો જે દક્ષિણ-એશિયન અમેરિકી હતો અને જે મારી જેમ ભાવુક હતો."

બંનેએ આ મુલાકાત બાદ મળીને એએપીઆઈ વિક્ટ્રી ફંડની શરૂઆત કરી.

આ એક એવું અભિયાન છે જે એશિયન અમેરિકનો અને પ્રશાંત ક્ષેત્રના લોકો (એએપીઆઈ)ને અમેરિકાની રાષ્ટ્રીય અને ક્ષેત્રીય રાજનીતિમાં સક્રિય કરવાના હેતુથી શરૂ કરાયું હતું.

આ સમુદાયમાં મતદાતા તરીકે નોંધણી કરવાનો અને મત આપવાનો દર રાષ્ટ્રીય સરેરાશથી ઓછો છે.

જો બાઇડન સાથે શેખર નરસિમ્હન

શેખર નરસિમ્હન એક રોકાણકાર બૅન્કર છે અને તેઓ એએપીઆઈ વિક્ટ્રી ફંડ બોર્ડમાં વિવિધતાના હિમાયતી છે.

શેખર નરસિમ્હન જણાવે છે, "દિલાવર સાથે કામ કરવાનું મુખ્ય કારણ એ છે કે તે દેશના અન્ય ભાગમાંથી આવે છે અને તે એ લોકોનો સારો મિત્ર હતો જે મારા ઓળખીતા હતા.

જાન્યુઆરી મહિનામાં એએપીઆઈ વિક્ટ્રી ફંડે અમેરિકી રાષ્ટ્રપતિપદ માટે જો બાઇડનને સમર્થનની જાહેરાત કરી હતી.

એક અનુમાન પ્રમાણે, અંદાજે બે કરોડથી વધુ એશિયન અમેરિકી અને પ્રશાંત ક્ષેત્રના લોકો અમેરિકામાં રહે છે. આ સંખ્યા આખી વસતીથી છ ટકાથી વધુ છે. 

દિલાવર અને શેખરનું માનવું છે કે જો બાઇડન અમેરિકાના રાષ્ટ્રપતિ તરીકે 'વધુ સમાનતાવાળા અને ન્યાયોચિત અમેરિકા'નું નેતૃત્વ કરશે.

બંનેએ જો બાઇડન માટે કૅમ્પેન કર્યું છે. તેઓએ વર્ચ્યુઅલ બેઠકો કરી છે અને લોકોને તેમના પક્ષમાં સંદેશ આપ્યા છે.

દિલાવર સૈયદ વ્હાઇસ હાઉસ કમિશનમાં કામ કરી ચૂક્યા છે. તેઓ કહે છે, "એવું નથી કે અમે ભારતીય અને પાકિસ્તાની અમેરિકન છીએ અને અમારી ભાષા અને ખાનપાન એક જેવા છે, એટલે અમારી વચ્ચે સારો મનમેળ છે અને અમે સાથે કામ કરવા તૈયાર થયા. આ એટલા માટે થયું કે અમારાં મૂલ્યો એક જેવાં હતાં."

વિભાજનના મુદ્દા

અમેરિકામાં થયેલાં વિરોધપ્રદર્શન

1947માં ભારતનું વિભાજન થયું અને પાકિસ્તાન અસ્તિત્વમાં આવ્યું છે. હવે આ બંને દેશો પરમાણુ હથિયારથી સંપન્ન છે.

બંને દેશોએ ઘણી લડાઈ લડી છે. જમ્મુ-કાશ્મીરના પૂરા ક્ષેત્રમાં બંને...\nઅગાઉની સામગ્રીનો સારાંશ નીચે મુજબ કરી શકાય છે:
આ 14 ડિસેમ્બર, 2012ની વાત છે. સમાચાર મળ્યા કે એક બંદૂકધારી વ્યક્તિએ સૈન્ડી હૂક એલિમેન્ટ્રી સ્કૂલમાં ઘણાં બાળકો અને વયસ્કોની હત્યા કરી નાખી છે. આ સમાચારે દરેકને આઘાતમાં નાખી દીધા હતા.